|  |
| --- |
| PATVIRTINTA  Vilniaus r. Eitminiškių pagrindinės mokyklos  2025-09-22 direktoriaus įsakymu Nr. VI-34 |

**VILNIAUS RAJONO SAVIVALDYBĖS IKIMOKYKLINĮ IR PRIEŠMOKYKLINĮ UGDYMĄ TEIKIANČIŲ ŠVIETIMO ĮSTAIGŲ TRUMPALAIKIO EDUKACINIO PROJEKTO ,,****VAIKŲ RANKOSE IR AKMENUKAI ATGYJA“**

**NUOSTATAI**

**Projekto aktualumas.** Šiuolaikinėje ugdymo praktikoje vis didesnis dėmesys skiriamas vaikų kūrybiškumo, saviraiškos bei aplinkos pažinimo kompetencijų ugdymui per patyriminę veiklą. Gamtinės medžiagos, tokios kaip akmenukai, tampa puikia kūrybos priemone – jų natūralumas ir formų įvairovė skatina vaikų vaizduotę, ugdo smulkiąją motoriką bei estetinį suvokimą.

Projektas „Vaikų rankose ir akmenukai atgyja“ ne tik skatina vaikus kūrybiškai pažvelgti į mus supančią gamtą, bet ir formuoja atsakingą požiūrį į aplinką: mokoma rinkti medžiagą saugiai, tvariai, pagarbiai. Vaikai per meninę veiklą ugdo gebėjimą reikšti mintis ir emocijas vizualiai, lavina kantrybę, kruopštumą, mokosi bendradarbiauti.

Projektas sukuria galimybę stiprinti bendruomeninius ryšius – skatina vaikų, pedagogų ir tėvų bendradarbiavimą kuriant, dalijantis idėjomis, pristatant darbus parodose ar edukacinėse dirbtuvėse. Tokia veikla prisideda prie pozityvios emocinės aplinkos kūrimo ugdymo įstaigoje ir suteikia vaikams džiaugsmą, pasididžiavimą savo kūryba.

**I SKYRIUS**

**BENDROSIOS NUOSTATOS**

1. Vilniaus rajono savivaldybės ikimokyklinį ir priešmokyklinį ugdymą teikiančių švietimo įstaigų trumpalaikio edukacinio projekto „Vaikų rankose ir akmenukai atgyja“ (toliau – projektas) nuostatai reglamentuoja projekto tikslą, uždavinius, organizavimo tvarką, eigą ir reikalavimus.
2. Projektas skirtas Vilniaus rajono ikimokyklinio ir priešmokyklinio ugdymo įstaigų pedagogų, vaikų ir jų tėvų bendradarbiavimui.
3. Projektą organizuoja Vilniaus rajono Eitminiškių pagrindinė mokykla. Adresas: Misionierių g. 10,Eitminiškių k.,Vilniaus r. sav.,tel. Nr  +370 5243 8533, el. p. [eitmok@gmail.com](mailto:eitmok@gmail.com).
4. Projekto iniciatorės Vilniaus rajono Eitminiškių pagrindinės mokyklos ikimokyklinio ugdymo mokytoja metodininkė Lena Šilingienė ir ikimokyklinio ugdymo mokytoja Justė Mackevič.
5. Projektas vyks: **nuo 2025 m. spalio 1 d. iki 2025 m. lapkričio 29 d.**
6. Projekto nuostatai skelbiami interneto svetainėje <http://www.pagrindine.eitminiskes.vilniausr.lm.lt/> ir bus išsiųsti visoms Vilniaus r. savivaldybės įstaigoms, teikiančioms ikimokyklinį ir priešmokyklinį ugdymą.

**II SKYRIUS**

**PROJEKTO TIKSLAS IR UŽDAVINIAI**

1. Tikslas – skatinti vaikų kūrybiškumą ir vaizduotę, ugdyti meninius gebėjimus, panaudojant akmenukus kūrybinėse veiklose.
2. Uždaviniai:

8.1.Ugdyti vaikų estetinį suvokimą, meninę saviraišką, smulkiąją motoriką.

8.2. Supažindinti su natūralių medžiagų (akmenukų) panaudojimu kūryboje.

8.3. Skatinti tėvų ir vaikų bendrą kūrybinę veiklą.

8.4. Sukurti originalių kūrinių, kuriuose atsiskleistų vaiko vaizduotė ir individualumas.

8.5. Skatinti vaikų kalbinę raišką ir gebėjimą reikšti mintis kūryboje.

8.6. Stiprinti bendradarbiavimą tarp Vilniaus rajono švietimo įstaigų, teikiančių ikimokyklinį ir priešmokyklinį ugdymą.

**III SKYRIUS**

**PROJEKTO DALYVIAI**

1. Projekto dalyviai - Vilniaus rajono savivaldybės ikimokyklinį ir priešmokyklinį ugdymą teikiančių švietimo įstaigų pedagogai, ugdytiniai ir jų tėvai (toliau-Dalyviai).

**IV SKYRUS**

**ORGANIZAVIMO TVARKA**

1. Švietimo įstaigos pedagogai užpildo registracijos formą (1 priedas) ir **iki 2025 m. spalio 20 d.** siunčia el. paštu [lena.silingiene@gmail.com](mailto:lena.silingiene@gmail.com). Išsiuntus registracijos formą ir negavus jos gavimo patvirtinimo, prašome kreiptis telefonu +370 699 43 159.
2. Iš vienos įstaigos parodoje gali dalyvauti neribotas dalyvių skaičius.
3. Dalyvių kūrybinius darbelius parodai pedagogai turi pristatyti į Etminiškių pagrindinę mokyklą **iki 2025 m. lapkričio 7 d.**
4. Apie darbelių pristatymo būdą būtina susitarti telefonu +370 699 43 159 arba parašyti el. laišką [lena.silingiene@gmail.com](mailto:lena.silingiene@gmail.com).
5. Kartu su kūrybiniais darbeliais būtina turėti užpildytą kūrybos darbelio dalyvio kortelę (2 priedas).
6. Nuo spalio 10 d. pedagogai pradeda ruošti kūrybines dirbtuves, vykdyti pokalbius apie gamtą, meną ir vaizduotę.
7. Pedagogai organizuoja vaikams veiklas, kurių metu vaikai nevaržomai išreiškia savo idėjas apie galimus darbelių variantus iš akmenukų.
8. Dalyviai kuria darbus iš/ant akmenukų – piešia, lipdo, pasitelkdami įvairias menines technikas.
9. Kūrybiniai darbai gali būti individualūs arba grupiniai.
10. Naudojama medžiaga turi būti renkama atsakingai, saugant gamtą.
11. Pedagogai organizuoja parodas įvairiose įstaigos erdvėse (salėje, koridoriuje, grupėje ir kt.).
12. Pateikdami kūrybinius darbus, projekto dalyviai sutinka, kad jie būtų viešinami, platinami internetinėje erdvėje ir spaudoje.

**V SKYRIUS**

**BAIGIAMOSIOS NUOSTATOS**

22. Projekto dalyviams bus išsiųsta Vilniaus r. Eitminiškių pagrindinės mokyklos direktoriaus pažyma apie dalyvavimą projekte.

1. Visi dalyviai bus apdovanoti padėkos raštais.
2. Organizatoriai pasilieka teisę Dalyvių nuotraukas publikuoti savo nuožiūra. Jei kiltų klausimų, kreiptis elektroniniu paštu [lena.silingiene@gmail.com](mailto:lena.silingiene@gmail.com) arba telefonu +370 699 43 159.
3. Organizatoriai turi teisę keisti ir papildyti projekto nuostatus, apie tai informuodami užsiregistravusios švietimo įstaigos atstovus telefonu. Iškilus klausimams kreiptis telefonu +370 699 43 159.
4. Projekto akimirkos ir apibendrinimo informacija bus paviešinta Vilniaus r. Eitminiškių pagrindinės mokyklos internetinėje svetainėje <http://www.pagrindine.eitminiskes.vilniausr.lm.lt/>.
5. Vaikų kūrybos darbeliai bus eksponuojami:

27.1. Vilniaus r. Eitminiškių pagrindinės mokyklos pirmo aukšto fojė nuo 2025 m. lapkričio 3 d. iki 2025 m. lapkričio 7 d.;

27.2. Vilniaus r. savivaldybės centrinės bibliotekos, Glitiškių padalinyje nuo 2025 m.

lapkričio 10 d. iki 2025 m. lapkričio 15 d.;

27.3. Vilniaus r. savivaldybės centrinės bibliotekos, Eitminiškių padalinyje nuo 2025 m.

lapkričio 17 d. iki 2025 m. lapkričio 22 d.;

27.4. Vilniaus r. Nemenčinės vaikų lopšelio – darželio „100 spalvų“ skyriuje Rudausių

daugiafunkciame centre nuo 2025 m. lapkričio 24 d. iki 2025 m. lapkričio 28 d.

28. Parodų terminai gali būti pakeisti pagal susitarimą su įstaigomis. Susitarti bus galima elektroniniu paštu [lena.silingiene@gmail.com](mailto:lena.silingiene@gmail.com) arba telefonu +370 699 43 159.

SUDERINTA

Vilniaus rajono ikimokyklinio ugdymo mokytojų metodinio būrelio

Vilniaus rajono savivaldybės ikimokyklinį ir priešmokyklinį

ugdymą teikiančių švietimo įstaigų edukacinio projekto

„Vaikų rankose ir akmenukai atgyja“

1 priedas

**REGISTRACIJOS FORMA**

|  |  |
| --- | --- |
| Švietimo įstaigos pavadinimas, el. paštas, telefonas |  |
| Pedagogo vardas ir pavardė |  |
| Pedagogo el. pašto adresas, telefonas |  |

Vilniaus rajono savivaldybės ikimokyklinį ir priešmokyklinį

ugdymą teikiančių švietimo įstaigų edukacinio projekto

„Vaikų rankose ir akmenukai atgyja“

2 priedas

|  |
| --- |
| **DALYVIO KORTELĖ** |
| |  |  | | --- | --- | | Vaiko vardas ir pavardė, amžius |  | | Kūrybinio darbelio pavadinimas |  | | Kūrybinio darbelio aprašymas arba vaiko pasakojimas (pagal norą) |  | | Įstaigos pavadinimas |  | | Mokytojo vardas ir pavardė |  | | Tėvų vardas, pavardė ( jeigu dalyvavo) |  | |